Mehribonlik uyidan chiqqan chin yetim bolalarga uy beriladi

«Yil boshida mehribonlik uylari tarbiyalanuvchilarini ijtimoiy qo‘llab-quvvatlash borasidagi ishlar holatini tanqidiy ko‘rib chiqib, mutasaddilar oldiga aniq vazifalarni belgilab qo‘ygan edik. O‘shanda: «Ota-onasiz bolalarimiz mehribonlik uylaridan chiqqanidan keyin qayerda yashaydi, uy-joyi yo‘q-ku», deb hokimlar bilan fikr-mulohazalar almashgandik.
Mana, kelgusi yilda endi chin yetim bolalarni uy-joy bilan ta'minlash uchun birinchi marotaba 30 mlrd so‘m mablag‘ ajratilishi belgilandi. Endi bolalarimizning hammasini mehribonlik uyidan chiqqanidan keyin boshpanasi bo‘ladi», – dedi Tanzila Norboyeva.
Ma'lumot uchun, bugungi kunda respublikadagi mehribonlik uylarida 2369 nafar bola tarbiyalanmoqda. Ularning 338 nafari, ya'ni 14 foizini chin yetimlar tashkil etadi.